ইসলাম ও রাজনীতি
ইসলাম ও রাজনীতি (উর্দু: اسلام اور سیاسی نظریات‎‎) পাকিস্তান সুপ্রিম কোর্টের বিচারক ও পাকিস্তানের সাংবিধানিক উপদেষ্টা সংস্থা ইসলামি আদর্শ পরিষদের সাবেক সদস্য তাকি উসমানির লিখিত একটি উর্দু গ্রন্থ, যাতে ইসলাম ও রাজনীতি নিয়ে আলোচনা করা হয়েছে। এটি ২০০৯ সালে প্রথম প্রকাশিত হয়। এর আলোচ্য বিষয় দুইভাগে বিভক্ত। প্রথম ভাগে আলোচিত হয়েছে রাজনীতি, রাজনীতিকেন্দ্রিক বিভিন্ন মতবাদ এবং সেগুলোর অধীনে প্রতিষ্ঠিত বিভিন্ন প্রশাসনের পরিচিতি। দ্বিতীয় অংশের আলোচ্য বিষয় রাজনীতি প্রসঙ্গে ইসলামি বিধিবিধান এবং শিক্ষাদীক্ষা। এতে কুরআন, সুন্নাহ এবং ফকিহ ও শাস্ত্রজ্ঞদের মতামত ও তাদের দলিল প্রমাণের জন্য মূল উৎসের তথ্যসূত্র সহ ফকিহ ও শাস্ত্রজ্ঞ ব্যক্তিবর্গের বিভিন্ন দৃষ্টিভঙ্গি তুলে ধরা হয়েছে।